Vogue (שיר)

"Vogue" הוא סינגל של הזמרת-יוצרת האמריקאית מדונה. השיר יצא לאור ב-20 במרץ 1990 כסינגל מתוך הפסקול של מדונה, I'm Breathless. השיר מופיע בשני אלבומי אוסף של מדונה, The Immaculate Collection, שיצא לאור בשנת 1990 ו-Celebration, שיצא לאור בשנת 2009. השיר הוא מחווה לתרבות הנשפים המחתרתית שבה הומצא ריקוד בשם זה. מדונה הופיעה עם השיר בחמישה מסיבובי הופעות שלה וזכה לגרסאות כיסוי מזמרים רבים כמו ריהאנה. בשנת 2023 פורסמה רשימת "500 שירי הפופ הגדולים בכל הזמנים", בה דורג "Vogue" במקום ה-376. השיר זכה להצלחה רבה והגיע למקומות גבוהים במצעדים רבים בעולם. השיר מוקם במקום הראשון במעל ל-30 מצעדי סינגלים ביניהם המצעד האמריקאי בילבורד הוט 100, המצעד הבריטי, האוסטרלי והקנדי. השיר הפך לסינגל הנמכר ביותר בשנת 1990, כשמכר מעל לשישה מיליון עותקים ברחבי העולם. השיר זיכה את מדונה בשלושה פרסי VMA, ביניהם בקטגוריית "הקליפ הנשי הטוב ביותר". בשנת 1992, הלהקה הפינית וולטארי (אנ') הוציאה גרסת כיסוי לשיר כחלק מהאלבום, Torcha!. הצ'יפטים (אנ') הקליטו אותו גם כן כחלק מהאלבום, Club Chipmunk: The Dance Mixes (1996). אלבום האוסף Virgin Voices: A Tribute To Madonna, Vol. 1 שיצא בשנת 1999 כולל גרסת כיסוי לשיר מאת להקת המוזיקה האלקטרונית הבריטית אסטרלסיה. באותה השנה, הזמרת האמריקאית בריטני ספירס ביצעה את השיר במסגרת סיבוב ההופעות שלה "...Baby One More Time Tour" ביחד עם הסינגל "Material Girl" של מדונה (1984). ניתן למצוא גרסת דאנס של "Vogue" מאת להקת מאד'האוס באלבום Absolutely Mad, שיצא ב-2002. השיר נכלל בפסקול סרט דרמת-הקומדיה האמריקאי "השטן לובשת פראדה" משנת 2006, בסצנה של מירנדה פריסטלי (מריל סטריפ) שלקחה השראה מאנה וינטור, העורכת הראשית של "ווג". בשנים 2006 ו-2007, הזמרת האוסטרלית קיילי מינוג ביצעה אותו בסיבוב ההופעות שלה "Showgirl: The Homecoming Tour", כששירה "Burning Up" מתוך אלבום האולפן השמיני שלה Fever (2001) שימש כמוזיקת הרקע. היא חזרה על הופעה זו במהלך סיבוב ההופעות "For You, for Me" שהתקיים בשנת 2009. הזמרת הברבדית ריהאנה הקליטה את השיר במהלך הופעה ב-2008 במסגרת אירוע גיוס הכספים הבין-לאומי, Fashion Rocks. בשנת 2009, "Vogue" היווה השראה לפלאש מוב בארצות הברית. בשנת 2010, תוכנית הטלוויזיה של פוקס Glee, סו סילבסטר (ג'יין לינץ') עשתה פרודיה על הווידאו קליפ של "Vogue" בפרק ששמו "כוחה של מדונה" (אנ'), כאשר שמה של ג'ינג'ר רוג'רס הוחלף בשמה של סו סילבסטר, והביטוי "Bette Davis we love you" הוחלף בביטוי "Will Schuester I hate you". בעקבות הפרק, השיר הגיע למקום ה-106 במצעד הסינגלים הבריטי. בת' דיטו ביצעה את "Vogue" במספר הופעות חיות, כולל במסיבת מילר במוסקבה ב-2011. היא גם עשתה הומאז' ל-"Vogue" בקליפ של "I Wrote the Book" (2011). בשנים 2014 ו-2015, הזמרת האמריקאית קייטי פרי השתמשה בקטע מ-"Vogue" ושילבה אותו ב-"International Smile", במסגרת "Prismatic World Tour". הזמרת האמריקאית אריאנה גרנדה ביצעה שילוב של "Vogue" ו-"I'm Every Woman" של הזמרת האמריקאית ויטני יוסטון בריקוד הגאווה של ניו יורק על המזח ב-2016. בשנת 2021, השיר "Madonna" של הזמרת הדרום-קוריאנית לונה (אנ') התייחס ל-"Vogue" וכלל, "When I grow up, I wanna be like Madonna / When I grow up, I wanna vogue how I wanna". בשנת 2022, הזמרת האמריקאית ביונסה חברה למדונה ברמיקס "The Queens" לסינגל שלה, "Break My Soul". גרסה זו משלבת את "Vogue", וחולקת כבוד לנשים כהות עור בעולם המוזיקה, וגם אולמות נשפים כמו House of Xtravaganza, House of Aviance ו-House of LaBeija, כחגיגה של העצמת אנשים כהי עור בתעשייה. ביונסה גם הודתה למדונה על שאפשרה לה להשתמש בשיר, וחשפה שמדונה היא זו שהגתה את הרעיון לרמיקס. מאוחר יותר הוא התווסף לרשימת השירים של סיבוב ההופעות "Renaissance World Tour", כשהזמרת שינתה את המילים בהופעה באצטדיון מטלייף באיסט רת'רפורד, ניו ג'רזי, כדי לפנות למדונה שהשתתפה במופע באותו לילה. באותה שנה, הזמר והראפר הפורטוריקני באד באני דגם את "Vogue" ברצועה "Vou 787", שנכללה באלבום האולפן השישי שלו, Nadie Sabe Lo Que Va a Pasar Mañana. במהלך השיר, הוא שר שאם הוא היה אישה, הוא היה כמו מדונה או ריהאנה. מדיה וקבצים בנושא Vogue בוויקישיתוף מידע על היצירה "Vogue" באתר מיוזיק בריינז גרסאות נוספות ל"Vogue" באתר SecondHandSongs סרטון השיר "Vogue" באתר יוטיוב מידע על השיר "Vogue" באתר iTunes מידע על השיר "Vogue" באתר ספוטיפיי מדונה: מערבבת פופ מתוחכם עם פרובוקציה זולה: פודקאסט להאזנה של תוכנית הרדיו "גיבור תרבות" בהגשת יונתן גת, דוד גורביץ' ודן ערב The 500 Best Pop Songs (Nos. 500-101): Staff List, Billboard, ‏2023-10-18 (באנגלית אמריקאית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) GLOBAL CHART, www.mediatraffic.de Vibe Media Group, Vibe, Vibe Media Group, 2008-03. (באנגלית) "Waltari: Torcha! – Music on Google Play". Google Play. Club Chipmunk: The Dance Mixes - Alvin & the Chipmunks | Songs, Reviews, Credits | AllMusic, web.archive.org, ‏2016-09-24 Various Artists - Virgin Voices: A Tribute to Madonna, Vol. 1 Album Reviews, Songs & More | AllMusic, web.archive.org, ‏2022-12-02 If U seek Britney | Pittsburgh Post-Gazette, web.archive.org, ‏2018-06-19 Mad'House - Absolutely Mad Album Reviews, Songs & More | AllMusic, web.archive.org, ‏2023-05-26 Why "The Devil Wears Prada" Just Might Be The Best Movie Ever | News | Logo TV, web.archive.org, ‏2023-08-02 Kylie Minogue - Showgirl Homecoming Live Album Reviews, Songs & More | AllMusic, web.archive.org, ‏2023-01-26 Kylie Minogue’s Spacey Spectacle Lands at First-Ever U.S. Gig – Rolling Stone, web.archive.org, ‏2023-03-05 Hear Rihanna's take on a Madonna classic, web.archive.org, ‏2023-04-20 Flash Mob hits Art in Kayenta Festival | St George NewsSt. George News | STGnews.com, web.archive.org, ‏2013-10-17 Sue Sylvester Strikes a Pose: ‘Glee’ Does ‘Vogue’ - ArtsBeat Blog - NYTimes.com, web.archive.org, ‏2010-04-17 "Official Singles Chart for the week ending 8 May 2010". UKChartsPlus. Liverpool (454): 1–4. May 6, 2010. Madonna: Beth Ditto is great - Yahoo! News Singapore, web.archive.org, ‏2012-06-15 EXCLUSIVE: Gossip's Beth Ditto Nods to Madonna - SPIN, web.archive.org, ‏2023-04-18 ICYMI: Ariana Grande Slayed at NYC Pride’s Dance on the Pier, web.archive.org, ‏2023-06-10 f(x)'s Luna pays tribute to Madonna on her brand-new single, web.archive.org, ‏2023-01-22 Madonna Joins Beyoncé on New “Break My Soul” Remix: Listen | Pitchfork, web.archive.org, ‏2022-08-05 Beyoncé & Madonna ‘Break My Soul’ Queens Remix Has Arrived – Billboard, web.archive.org, ‏2023-03-25 Beyoncé & Madonna ‘Break My Soul’ Queens Remix Has Arrived – Billboard, web.archive.org, ‏2022-08-07 Beyoncé Thanks ‘Queen’ Madonna for ‘Break My Soul’ Remix – Billboard, web.archive.org, ‏2022-12-01 Beyoncé pays homage to Madonna during Renaissance show - Los Angeles Times, web.archive.org, ‏2023-08-02 Here’s Who Bad Bunny Sampled on New Album, web.archive.org, ‏2023-10-29 Review: Bad Bunny's 'Nadie Sabe Lo Que Va a Pasar Mañana' - Los Angeles Times, web.archive.org, ‏2023-11-20 ARIA - landing, www.aria.com.au Gold & Platinum, RIAA (באנגלית) www.bpi.co.uk Madonna's lead singles ranked, www.officialcharts.com (באנגלית) ORICON NEWS, ORICON NEWS Oricon Album Chart Book: Complete Edition 1970–2005. Roppongi, Tokyo: Oricon Charts. 2006. ISBN 4-87131-077-9. The Official New Zealand Music Chart, THE OFFICIAL NZ MUSIC CHART (באנגלית) InfoDisc : Les Certifications Officielles des 45 T. / Singles / Titres (Depuis 1073), www.infodisc.fr Gold/Platinum, Music Canada (באנגלית) (ארכיון) "Italian single certifications – Madonna – Vogue" Ask Billboard: 'Glee'-ful About Madonna, Billboard "Ask Billboard: 'Glee'-ful About Madonna" CERTIFICADOS – Pro-Música Brasil, pro-musicabr.org.br "Hits of 1990". Nine.com.au.